இதன்மூலம், தமிழகத்தின் தலைசிறந்த அண்ணா பல்கலைக்கழகம் உள்ளிட்ட பல்வேறு சிறந்த பொறியியல் கல்லூரிகளில் படிப்பதற்கான வாய்ப்பைப் பெற்றுள்ளனர். அரசுப் பள்ளிகளில் பயின்று, இந்த அரிய சாதனைகளைப் படைத்த எலைட் பள்ளி மாணவ மாணவிகளை மாவட்ட ஆட்சியர் நடராஜன் நேரில் சந்தித்துப் பாராட்டி, பரிசுகள் வழங்கினார். இந்த ஆண்டு எலைட் பள்ளியில் பயிலும் மாணவர்கள் இத்தகைய சாதனையை முன்னுதாரணமாகக்கொண்டு, நல்ல மதிப்பெண்கள் பெறும் வகையில் பயிலுமாறு கேட்டுக்கொண்டார். இந்நிகழ்ச்சியின்போது, மாவட்ட முதன்மைக் கல்வி அலுவலர் முருகன், எலைட் சிறப்புப் பயிற்சி ஒருங்கிணைப்பாளர் நவநீதகிருஷ்ணன் ஆகியோர் உடனிருந்தனர்.